Fakulteta za strojništvo  
Aškerčeva 6, 1000 Ljubljana  
LABORATORIJ ZA MOTORJE Z NOTRANJIM ZGOREVANJEM IN ELEKTROMOBILNOST

Ljubljana, 4.3.2020

Zadeva: Program dela za izvajanje obveznega praktičnega usposabljanja v okviru bolonjskega programa študija strojništva za študenta 3. letnika Žiga Perne

Naloga študenta je določiti optimalno dolžino izpušne cevi dvotaktnega motorja na podlagi izdelanega numeričnega modela. V prvi fazi se študent spozna z programom AVL BOOST, v katerem bo pripravil shemo delovanja motorja, ki bo predstavljala numerični model. Sledi popis geometrijskih in ostalih potrebnih parametrov za simulacijo, ki jih študent pridobi z razstavljanjem fizičnega primera motorja, na katerem opravi vse potrebne meritve.   
Po vnosu vseh parametrov v numerični model se opravijo simulacije, cilj katerih je določiti optimalno dolžino izpušne cevi za največjo moč motorja. Na koncu sledi še izdelava poročila o poteku dela.

Mentor:  
ASIST. DR. URBAN ŽVAR BAŠKOVIČ